b"\n_START_ARTICLE_\nGran Premi d'Espanya del 1975\n_START_SECTION_\nHist\xc3\xb2ria\n_START_PARAGRAPH_\nAquest va ser l'\xc3\xbaltim Gran Premi de F\xc3\xb3rmula 1 que es va c\xc3\xb3rrer a Catalunya fins a la construcci\xc3\xb3 del Circuit de Catalunya._NEWLINE_Ja abans de la cursa hi va haver molta pol\xc3\xa8mica amb la seguretat del circuit, arribant Emerson Fittipaldi, vigent campi\xc3\xb3 de la F1, a negar-se a prendre part de la cursa i no va sortir a disputar-la._NEWLINE_Despr\xc3\xa9s de diversos accidents, a la volta 25, el greu accident patit per Rolf Stommelen, en el que van morir quatre persones (un bomber, un fot\xc3\xb2graf i dos espectadors) va fer que es prohib\xc3\xads la celebraci\xc3\xb3 de m\xc3\xa9s carreres en el circuit urb\xc3\xa0 de Barcelona._NEWLINE_Degut al greu accident, la cursa es va haver d'aturar abans d'haver-se disputat la meitat de la prova i llavors nom\xc3\xa9s es van donar la meitat de punts v\xc3\xa0lids pel campionat del m\xc3\xb3n de pilots i de marques._NEWLINE_Amb la sisena pla\xc3\xa7a final, Lella Lombardi es va convertir en la primera i de moment \xc3\xbanica dona a puntuar a la F\xc3\xb3rmula 1."